Sõnal magama on paljudes eestikeelsetes väljendites negatiivne alatoon: «Mis sa magad seal, igavene unimüts!», «Jälle magasin koosoleku maha!», «Kiiremini! Magama oled siia tulnud või?». Taoline keelekasutus peegeldab arusaama, et magamine on midagi laiduväärset ja tülikat. Umbes nagu WCs käimine - ilma ei saa, aga viisakas seltskonnas ei kõlba sellest rääkida. Vara üles, hilja voodi, nõnda rikkus majja toodi.